Reklamebureauet Par No 1 med hovedsæde i Aalborg er gået konkurs. 24 medarbejdere på bureauets afdeling i Aalborg står til at miste deres job.

Det skriver nordjyske.dk. - Vores marked har nu gennem flere år været præget af den økonomiske afmatning i samfundet, siger direktør Anders Bjørnstrup fra Par No 1, til nordjyske.dk. Fyringerne på bureauets afdeling i Aalborg går ud over en bred kreds af medarbejdere, både administrative og kreative medarbejdere, står til at miste jobbet.